Työ- ja elinkeinoministeriö

Lausuntopyyntönne 22.2.2081; TEM/2114/00.04.01/2017

Sisäministeriön lausunto; siviilipalvelusvelvollisten poikkeusolojen aikaiset tehtävät

Työ- ja elinkeinoministeriö on pyytänyt sisäministeriöltä lausuntoa liittyen siviilipalvelusvelvollisten poikkeusolojen aikaiin tehtäviin liittyen eri ministeriöiden hallinnonaloilla. Pyydettynä lausuntonaan sisäministeriö lausuu seuraavaa:

Poliisitoimessa ei ole tehtäviä, joissa voitaisiin poikkeusoloissa käyttää siviilipalvelusvelvollisia. Syynä tähän on poliisitoiminnan luonne, joka edellyttää riittävää koulutusta yleisen järjestyksen ja turvallisuuden sekä rikostorjunnan tehtäviin. Poliisitoiminnalle on lisäksi tyypillistä arkaluonteisten tietojen käsittely, mikä edellyttää myös riittävää koulutusta ja perehdytystä aiheeseen.

Pelastustoimessa ei myöskään ole tehtäviä, joissa siviilipalvelusvelvollisia voitaisi ilman erikoiskoulutusta käyttää liikekannallepanon aikana. Yksittäisiä konkreettisia tehtäviä voisi löytyä, mutta se edellyttäisi erikoiskoulutusta ja tietojen ja taitojen jatkuvaa ylläpitoa. Lisäksi koulutettavat henkilöt tulisi voida valita erikseen. Mikäli henkilöllä on pelastusalan ammatillinen koulutus ja hänellä on tosiasiallinen kyky toimia ko tehtävissä, häntä voitaisiin käyttää koulutustaan vastaavissa tehtävissä pelastustoimessa. Valmiussuunnittelussa ei ole huomioitu siviilipalvelusvelvollisten käyttöä edellä mainittuun perustuen.

Rajavartiolaitoksessa ei ole tehtäviä siviilipalvelusvelvollisille normaali- eikä poikkeusoloissa.

Kansliapäällikkö Esko Koskinen

Erityisasiantuntija Miia Lehmus-Niemi

Asiakirja on sähköisesti allekirjoitettu asianhallintajärjestelmässä. Sisäministeriö 14.03.2018 klo 07:53. Allekirjoituksen oikeellisuuden voi todentaa kirjaamosta.

|  |  |
| --- | --- |
| Tiedoksi | Ministeri Mykkänen  Erityisavustajat Andersson-Bohren ja Rautanen  Poliisiosasto  Pelastusosasto  Rajavartio-osasto |